CELEX: 31992R2761
Language: el
Date: 1992-09-21 00:00:00
Title: Κανονισμός (ΕΟΚ) αριθ. 2761/92 του Συμβουλίου της 21ης Σεπτεμβρίου 1992 για την παράταση της ισχύος του κανονισμού (ΕΟΚ) αριθ. 4281/88 σχετικά με τη ρήτρα διασφάλισης που προβλέπεται στο άρθρο 2 της απόφασης αριθ. 5/88 της Μεικτής Επιτροπής ΕΟΚ-Σουηδίας, που τροποποιεί το πρωτόκολλο αριθ. 3

Avis juridique important

|

31992R2761

Κανονισμός (ΕΟΚ) αριθ. 2761/92 του Συμβουλίου της 21ης Σεπτεμβρίου 1992 για την παράταση της ισχύος του κανονισμού (ΕΟΚ) αριθ. 4281/88 σχετικά με τη ρήτρα διασφάλισης που προβλέπεται στο άρθρο 2 της απόφασης αριθ. 5/88 της Μεικτής Επιτροπής ΕΟΚ-Σουηδίας, που τροποποιεί το πρωτόκολλο αριθ. 3  

Επίσημη Εφημερίδα αριθ. L 280 της 24/09/1992 σ. 0002 - 0002

ΚΑΝΟΝΙΣΜΟΣ (ΕΟΚ) αριθ. 2761/92 ΤΟΥ ΣΥΜΒΟΥΛΙΟΥ  της 21ης Σεπτεμβρίου 1992  για την παράταση της ισχύος του κανονισμού (ΕΟΚ) αριθ. 4281/88 σχετικά με τη ρήτρα διασφάλισης που προβλέπεται στο άρθρο 2 της απόφασης αριθ. 5/88 της μεικτής επιτροπής  ΕΟΚ-Σουηδίας που τροποποιεί το πρωτόκολλο αριθ. 3ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  την πρόταση της Επιτροπής,  Εκτιμώντας:  ότι η συμφωνία ανάμεσα στην Ευρωπαϊκή Οικονομική Κοινότητα και το Βασίλειο της Σουηδίας (1) υπογράφηκε στις 22 Ιουλίου 1972 και άρχισε να ισχύει την 1η Ιανουαρίου 1973-  ότι το πρωτόκολλο αριθ. 3 σχετικά με τον καθορισμό της έννοιας "καταγόμενα προϊόντα" και τις μεθόδους διοικητικής συνεργασίας, που αποτελεί αναπόσπαστο τμήμα της εν λόγω συμφωνίας, τροποποιήθηκε από την απόφαση αριθ. 5/88 της μεικτής επιτροπής  ΕΟΚ-Σουηδίας της 5ης Δεκεμβρίου 1988 (2), για να απλοποιηθούν οι κανόνες σχετικά με τη συσσώρευση- ότι προβλέπεται στο άρθρο 2 της εν λόγω απόφασης μία ειδική ρήτρα διασφάλισης-  ότι το Συμβούλιο εξέδωσε, στις 21 Δεκεμβρίου 1988, τον κανονισμό (ΕΟΚ) αριθ. 4281/88 (3) που προορίζεται να καθορίσει τις διαδικασίες εφαρμογής της εν λόγω ρήτρας-  ότι η απόφαση αριθ. 5/88 της μεικτής επιτροπής ΕΟΚ-Σουηδίας και ο κανονισμός (ΕΟΚ) αριθ. 4281/88 ίσχυαν έως τις 31 Δεκεμβρίου 1991-  ότι η μεικτή επιτροπή ΕΟΚ-Σουηδίας εξέδωσε, στις 27 Ιουλίου 1992, την απόφαση αριθ. 2/92 (4) σχετικά με την παράταση της ισχύος της απόφασης αριθ. 5/88 για απεριόριστη διάρκεια, από 1ης Ιανουαρίου 1992, συμπεριλαμβανομένης της ρήτρας διασφάλισης του  άρθρου 2- ότι είναι, συνεπώς, αναγκαίο να παραταθεί η ισχύς του κανονισμού (ΕΟΚ) αριθ. 4281/88,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 4281/88 παρατείνεται για αόριστη διάρκεια.  Άρθρο 2  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιανουαρίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 21 Σεπτεμβρίου 1992. Για το Συμβούλιο  Ο Πρόεδρος  J. GUMMER   (1) ΕΕ αριθ. L 300 της 31. 12. 1972, σ. 97. (2) ΕΕ αριθ. L 381 της 31. 12. 1988, σ. 18. (3) ΕΕ αριθ. L 381 της 31. 12. 1988, σ. 33. (4) Βλέπε σελίδα 53 της παρούσας Επίσημης Εφημερίδας.